ഒ.എം. അനുജൻ

മലയാളഭാഷാപണ്ഡിതനും കവിയുമാണ് ഡോ.ഒ.എം അനുജൻ. കവി ഒളപ്പമണ്ണയുടെ അനുജനാണ്. ഡൽഹി സർവകലാശാല മലയാളവിഭാഗത്തിൽ പ്രൊഫസർ ആയിരുന്നു.

ജീവിതരേഖ
1928 ജൂലൈ 20 ന് പാലക്കാട് ജില്ലയിൽ വെള്ളിനേഴി ഒളപ്പമണ്ണ മനയിൽ ജനിച്ചു. മാതൃഗൃഹം വടക്കാഞ്ചേരി മന. ഉപനയനം സമാവർത്തനം എന്നിവക്ക് ശേഷം പത്താം വയസ്സിലാണ് വെള്ളിനേഴിയിൽ പഠനസൗകര്യങ്ങൾ ഇല്ലാത്തതിനാൽ ഒറ്റപ്പാലത്ത് സ്കൂളിൽ ചേരുന്നത്. ചിത്രഭാനു എന്നാണ് ആദ്യം ഇട്ട പേര്. എന്നാൽ എട്ട് സഹോദരങ്ങളിൽ ഏറ്റവും ഇളയവനാകയാൽ സ്കൂളിൽ ചേരുമ്പോൾ അനുജൻ എന്ന പേര് തന്നെ മതിയെന്ന് തീരുമാനിച്ചു. പാലക്കാട് വിക്ടോറിയ കോളേജിൽ നിന്ന് ഇൻ്റർമീഡിയറ്റ്, തുടർന്ന് മദ്രാസ് ക്രിസ്ത്യൻ കോളേജിൽ നിന്ന് ധനതത്വശാസ്ത്രത്തിൽ ബിരുദവും, തിരുവനന്തപുരംം യൂണിവേഴ്സിറ്റി കോളേജിൽ നിന്ന് മലയാളസാഹിത്യത്തിൽ ബിരുദാനന്തരബിരുദവും, പിന്നീട് സർദ്ദാർ കെ.എം പണിക്കരുടെ കീഴിൽ ഗവേഷണബിരുദവും നേടി. മലയാള വൃത്തശാസ്ത്രമായിരുന്നു ഗവേഷണ വിഷയം. ദില്ലി സർവകലാശാലയിൽ മലയാളവിഭാഗത്തിൽ അദ്ധ്യാപകനായി. മാതൃഭൂമി വാരാന്തപ്പതിപ്പ്, 2018 ഓഗസ്റ്റ് 12 ഞായർ, പേജ് 2., ഡൽഹിയിലെ ഒളപ്പമൺന
സാഹിത്യപ്രവർത്തനം
കവിതാസമാഹാരങ്ങൾ
ജീവിതം കാവ്യം
സൃഷ്ടി
വൈശാഖം
നഗരശില്പികൾ
ചില്ലുവാതിൽ
അഗാധനീലിമകൾ
മുകുളങ്ങൾ
മേഘം
ആക്തേയൻ
മലയാളിച്ചി
മധുവും രമയും രാജാവും

ആട്ടക്കഥകൾ
ഭാവദേവചരിതം (വള്ളത്തോളിന്റെ കവിതകളെ ആധാരമാക്കി)
മേഘസന്ദേശം
ഉർവ്വശീ പുരൂരവസ്സ്
യയാതി
ഭാരതസ്ത്രീകൾ തൻ ഭാവശുദ്ധി

ചെറുകഥാ സമാഹാരം
കവിയുടെ കഥകൾ

യാത്രാവിവരണം
പൂർവ്വയൂറോപ്പിൽ ഒരു സാംസ്കാരിക പര്യടനം

 പുരസ്കാരം 

 സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം

 അവലംബം 

വർഗ്ഗം:മലയാളകവികൾ
വർഗ്ഗം:ആട്ടക്കഥാകൃത്തുക്കൾ
വർഗ്ഗം:സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ